Bendras pasiūlymas TARYBOS REGLAMENTAS kuriuo iš dalies keičiamas Tarybos reglamentas (EB) Nr. 765/2006 dėl ribojamųjų priemonių Baltarusijai /* KOM/2012/032 galutinis - 2012/0016 (NLE) */





AIŠKINAMASIS MEMORANDUMAS (1) 2006 m. gegužės 18 d. Tarybos reglamentu (EB) Nr. 765/2006 nustatyta, kad įšaldomos Baltarusijos Prezidento A. Lukašenkos ir tam tikrų pareigūnų lėšos. (2) 2012 m. sausio ... d. Tarybos sprendimu 2012/ … /BUSP nuspręsta, kad taikant ribojamąsias priemones turėtų būti įšaldytos i) asmenų, atsakingų už rimtus žmogaus teisių pažeidimus ar pilietinės visuomenės bei demokratinės opozicijos persekiojimą, ypač užimančių vadovaujamą padėtį ir ii) asmenų ir subjektų, kuriems A. Lukašenkos režimas palankus ar kurie jį remia, pirmiausia asmenų ir subjektų, teikiančių finansinę ir meterialinę paramą šiam režimui, lėšos ir ekonominiai ištekliai. (3) Ši priemonė patenka į Sutarties dėl Europos Sąjungos veikimo taikymo sritį ir todėl jai įgyvendinti būtina imtis reguliavimo veiksmų Sąjungos lygiu, visų pirma siekiant užtikrinti, kad ūkio subjektai visose valstybėse narėse ją taikytų vienodai. (4) Sąjungos vyriausiasis įgaliotinis užsienio reikalams ir saugumo politikai ir Europos Komisija siūlo atitinkamai iš dalies pakeisti Tarybos reglamentą (EB) Nr. 765/2006. 2012/0016 (NLE) Bendras pasiūlymas TARYBOS REGLAMENTAS kuriuo iš dalies keičiamas Tarybos reglamentas (EB) Nr. 765/2006 dėl ribojamųjų priemonių Baltarusijai EUROPOS SĄJUNGOS TARYBA, atsižvelgdama į Sutartį dėl Europos Sąjungos veikimo, ypač į jos 215 straipsnį, atsižvelgdama į 2012 m. sausio ... d. Tarybos sprendimą 2012/.../BUSP[1], kuriuo iš dalies keičiamas Tarybos sprendimas 2010/639/BUSP dėl ribojamųjų priemonių Baltarusijai, atsižvelgdama į bendrą Sąjungos vyriausiojo įgaliotinio užsienio reikalams ir saugumo politikai bei Europos Komisijos pasiūlymą, kadangi: (1) 2006 m. gegužės 18 d. Tarybos reglamentu (EB) Nr. 765/2006[2] nustatyta, kad įšaldomos Baltarusijos Prezidento A. Lukašenkos ir tam tikrų pareigūnų lėšos; (2) 2012 m. sausio ... d. Tarybos sprendimu 2012/ … /BUSP nuspręsta, kad taikant ribojamąsias priemones turėtų būti įšaldytos i) asmenų, atsakingų už rimtus žmogaus teisių pažeidimus ar pilietinės visuomenės bei demokratinės opozicijos persekiojimą, ypač užimančių vadovaujamą padėtį ir ii) asmenų ir subjektų, kuriems A. Lukašenkos režimas palankus ar kurie jį remia, pirmiausia asmenų ir subjektų, teikiančių finansinę ir metarialinę paramą šiam režimui, lėšos ir ekonominiai ištekliai; (3) ši priemonė patenka į Sutarties dėl Europos Sąjungos veikimo taikymo sritį ir todėl jai įgyvendinti būtina veikti Sąjungos lygiu, visų pirma siekiant užtikrinti, kad ūkio subjektai visose valstybėse narėse taikytų ją vienodai; (4) todėl reikėtų iš dalies pakeisti Reglamentą (EB) Nr. 765/2006, PRIĖMĖ ŠĮ REGLAMENTĄ: 1 straipsnis Reglamentas (EB) Nr. 765/2006 iš dalies keičiamas taip: 2 straipsnis pakeičiamas šiuo straipsniu: „2 straipsnis 1. Įšaldomos visos I, IA ir IB prieduose išvardytiems fiziniams ar juridiniams asmenims, subjektams ir organizacijoms priklausančios, jų nuosavybe esančios, jų valdomos ar kontroliuojamos lėšos ir ekonominiai ištekliai. 2. I, IA ir IB prieduose išvardytiems fiziniams ar juridiniams asmenims, subjektams ar organizacijoms arba jų naudai draudžiama tiesiogiai ar netiesiogiai leisti naudotis lėšomis ar ekonominiais ištekliais. 3. Draudžiama sąmoningai ir apgalvotai dalyvauti veikloje, kuria tiesiogiai ar netiesiogiai siekiama nesilaikyti arba dėl kurios tiesiogiai ar netiesiogiai nesilaikoma 1 ir 2 dalyse nurodytų priemonių. 4. I priede išvardijami fiziniai ir juridiniai asmenys, subjektai ir organizacijos, kuriuos Taryba, vadovaudamasi savo sprendimo 2010/639/BUSP 2 straipsnio 1 dalies a punktu, pripažino atsakingais už tarptautinių rinkimų standartų pažeidimus per 2006 m. kovo 19 d. Baltarusijoje vykusius prezidento rinkimus ir represines priemones prieš pilietinę visuomenę bei demokratinę opoziciją arba susijusiais su šiais atsakingais asmenimis. 5. IA priede išvardijami fiziniai ir juridiniai asmenys, subjektai ir organizacijos, kuriuos Taryba, vadovaudamasi savo sprendimo 2010/639/BUSP 2 straipsnio 1 dalies b punktu, pripažino atsakingais už tarptautinių rinkimų standartų pažeidimus per 2010 m. gruodžio 19 d. Baltarusijoje vykusius prezidento rinkimus ir represines priemones prieš pilietinę visuomenę bei demokratinę opoziciją arba susijusiais su šiais atsakingais asmenimis. 6. IB priede išvardijami fiziniai ir juridiniai asmenys, subjektai ir organizacijos, kuriuos Taryba, vadovaudamasi savo sprendimo 2010/639/BUSP 2 straipsnio 1 dalies c ir d punktais, pripažino i) asmenimis, atsakingais už rimtus žmogaus teisių pažeidimus ar Baltarusijos pilietinės visuomenės bei demokratinės opozicijos persekiojimą, arba ii) asmenimis ar subjektais, kuriems A. Lukašenkos režimas palankus ar kurie jį remia.“ 2 straipsnis Šio reglamento priedas pridedamas prie Reglamento (EB) Nr. 765/2006 kaip IB priedas. 3 straipsnis Šis reglamentas įsigalioja kitą dieną po jo paskelbimo Europos Sąjungos oficialiajame leidinyje. Šis reglamentas privalomas visas ir tiesiogiai taikomas visose valstybėse narėse. Priimta Briuselyje Tarybos vardu Pirmininkas „PRIEDAS IB Šiame priede įrašų nėra.“ [1] OL L ..., 2012 1 ..., p. … . [2] OL L 134, 2006 5 20, p. 1.